26/07/2019 | Administración LocalMunicipal
Carral
Delegacións pola Alcaldía de áreas de goberno municipal e delegacións específicas en concelleiros/as-delegados/as (modificación do Decreto 280/2019)

Esta Alcaldía, o 18 de xullo de 2019, ditou o seu decreto 317/2019, cuxo texto se transcribe a continuación: “DECRETO DA ALCALDÍA ASUNTO: Delegacións pola Alcaldía de áreas de goberno municipal e delegacións específicas en Concelleiros/as-Delegados/as (modificación do decreto 280/2019) EXPEDIENTE: 2019/G003/000320 Logo de ver que, trala celebración das eleccións locais o 26 de maio de 2019, se constituiu a Corporación resultante delas mediante a sesión realizada o 15 de xuño de 2019. Logo de ver que, con data do 28 de xuño de 2019 ditei os meus decretos 278/2019 polo que nomeei membros da Xunta de Goberno Local do Concello e resolvín sobre o seu réxime de sesión e sobre a delegación de atribucións da Alcaldía nela, 279/2019, polo que designei tenentes de alcalde, e 280/2019, polo que efectuei delegacións pola Alcaldía de áreas de goberno municipal en Concelleiros/as-Delegados/as. Logo de ver que, tras alcanzar un pacto de goberno para o Concello entre os grupos municipais de Alternativa dos Veciños de Carral e do Partido dos Socialistas de Galicia-PSOE acordouse a necesidade de modificar a composición da Xunta de Goberno Local e, por tanto, tamén a designación de tenentes de alcalde e as delegacións de áreas de goberno municipal e de cometidos específicos. Logo de ver o disposto nos artigos 21.3 e 23.4 da Lei 7/1985, do 2 de abril, Reguladora das Bases do Réximen Local (LRBRL), segundo o último dos cales, “ El alcalde puede delegar el ejercicio de determinadas atribuciones en los miembros de la Junta de Gobierno Local y, donde ésta no exista, en los tenientes de alcalde, sin perjuicio de las delegaciones especiales que, para cometidos específicos, pueda realizar en favor de cualesquiera concejales, aunque no pertenecieran a aquélla.” Logo de ver, a tales efectos, os meus decretos polos que nomeei aos/ás membros da Xunta de Goberno Local e tenentes de alcalde do Concello. Logo de determinar que o goberno municipal se organizará nas seguintes áreas, que se definen de xeito non limitativo: Alcaldía-Presidencia, Urbanismo, Infraestruturas, Medio Rural e Seguridade Cidadá: A Alcaldía, sen prexuízo das súas atribucións legais orixinarias, correspóndelle a coordinación dos diferentes servizos municipais, o exercicio das súas atribucións legais en materia de planeamento urbanístico, a contratación administrativa de expedientes que superen o importe do estipulado para contratos menores, así como todas aquelas materias non asignadas expresamente a outra área de goberno. Incorpora tamén esta área o control da xestión municipal e a xestión das competencias municipais que lle correspondan legalmente en relación co Catastro. Esta área tamén comprende a xestión das atribucións legais da Alcaldía relacionadas coa ordenación do territorio e o urbanismo, tramitación de plans e instrumentos de ordenación urbanística, xestión urbanística, concesión de licenzas urbanísticas e de actividades, disciplina urbanística, redacción de instrumentos de ordenación urbanística, concesión de licenzas para o exercicio de actividades e exercicio en xeral das competencias en materia de disciplina urbanística que as normas en vigor outorgan ós municipios. Tamén lle corresponderá o relacionado coa política municipal de infraestruturas, medio rural e de vivienda con protección pública. A esta área correspóndenlle tamén as atribucións legais da Alcaldía relativas á xestión da seguridade cidadá, control e ordenación do tráfico en vías urbanas, e Policía local, o exercicio das competencias municipais atribuídas á Alcaldía en materia de transporte, incluída as autorización de transporte de viaxeiros en autotaxis, a utilización da vía pública para a realización de espectáculos públicos e actividades recreativas, limpeza de fincas e tenza de animais potencialmente perigosos. Economía e Facenda, Réxime Interior e Recursos Humanos: Esta área ocuparase, dentro das atribucións outorgadas orixinariamente pola normativa vixente á Alcaldía, da xestión nas materias de economía e facenda, da xestión económica do Concello, seguimiento e control dos orzamentos, xestión económica e financeira da administración, seguemiento e control de investimentos, preparación dos orzamentos, xestión de pagamentos e cobros, xestión triburaria e de recadación, política fiscal e preparación de ordenanzas fiscais. Asemade, correspónderanlle, dentro do eido organizativo e en relación coas atribucións outorgadas orixinariamente pola normativa vixente á Alcaldía, os aspectos relativos á organización administrativa do Concello e aos métodos de traballo, e a coordinación do funcionamento da Administración municipal. Corresponderanlle ademais, dentro das atribucións outorgadas orixinariamente pola normativa vixente á Alcaldía, a xestión do persoal do Concello e a axilización da tramitación de procedementos. Servizos Sociais, Deporte, Cultura, Xuventude e Participación Cidadá: Esta área ocuparase, dentro das atribucións outorgadas orixinariamente pola normativa vixente á Alcaldía, da xestión en relación coas políticas municipais de prestación de servizos asistenciais á cidadanía, da atención ás situacións de marxinación e exclusión social, das medidas de integración social, e da política de inmigración, e atención á terceira idade. Esta área comprenderá asemade a xestión, dentro das atribucións outorgadas orixinariamente pola normativa vixente á Alcaldía, das relativas a todos os servizos relacionados coa promoción e fomento da cultura, a arte, as bibliotecas, o deporte, a xestión das escolas municipais e a xuventude, incluindo tanto o deseño a execución das políticas a seguir nestes eidos coma a elaboración da programación anual de actividades e servizos na que se plasmen as devanitas políticas, e a súa á execución material. Por outra banda, corresponderalle a xestión, dentro das atribucións outorgadas orixinariamente pola normativa vixente á Alcaldía, en relación coa política de información á cidadanía, así como a xestión da participación dela na vida municipal, a cooperación ao desenvolvemento e solidariedade. Obras públicas, Servizos, Medio Ambiente e Protección Civil: Esta área ocuparase, dentro das atribucións outorgadas orixinariamente pola normativa vixente á Alcaldía, da xestión nas materias de planificación das obras municipais, a preparación dos plans de obras e a proposta de aprobación de proxectos de obras, a xestión das expropiacións, agás cando se utilice o sistema de expropiación para a execución das determinacións do planeamento urbanístico, a xestión dos verquidos e a xestión da utilización do subsolo da vía pública para a instalación de servizos. Xestionará tamén, en relación coas atribucións outorgadas orixinariamente pola normativa vixente á Alcaldía, os servizos básicos municipais, ciclo da auga, limpeza de vías públicas, e iluminación pública. Incluése o mantemento de vías públicas e infraestruturas urbanas, a inspección e control de servizos públicos que se presten a través de terceiros, o mantemento e conservación de parques e xardíns, así coma o mantemento de edificios e instalacións municipais. Por outra banda, corresponderanlle, dentro das atribucións outorgadas orixinariamente pola normativa vixente á Alcaldía, a xestión en relación coa Protección Civil. Educación, Sanidade, Voluntariado, Igualdade e Traballo: Esta área ocuparase, dentro das atribucións outorgadas orixinariamente pola normativa vixente á Alcaldía, da xestión en materia de educación, formación profesional e prospección e promoción de emprego; incluindo tanto o deseño a execución das políticas municipais a seguir nestes eidos como a elaboración da programación anual de actividades e servizos na que se plasmen as devanitas políticas, e a súa execución material. Nos campos de sanidade, corresponderalle, dentro das atribucións outorgadas orixinariamente pola normativa vixente á Alcaldía, a xestión das políticas municipáis de protección da salubridade pública en uso das competencias que atribúe ao Concello a normativa sectorial, incluindo o control sanitario de establecementos, alimentos e bebidas. Ocuparase tamén, dentro das atribucións outorgadas orixinariamente pola normativa vixente á Alcaldía, da xestión das políticas relativas á muller, políticas de igualdade efectiva, e programas de voluntariado. Mobilidade, Comercio e Turismo: Esta área ocuparase, dentro das atribucións outorgadas orixinariamente pola normativa vixente á Alcaldía, da xestión de políticas de mobilidade, da xestión de políticas de promoción económica e desenvolvemento local, tendentes á dinamización e potenciación da vida económica local, o deseño de plans estratéxicos de desenvolvemento económico, a planificación económica, a fixación de obxectivos para a promoción de actividades económicas no concello, as relación cos axentes sociais na procura de políticas integrais de desenvolvemento e o fomento de actividades económicas a través da cooperación en plans e en xeral aquelas políticas públicas que propugnen e incentiven o senvolvemento de sectores productivos e de actividades económicas para un desenvolvemento axeitado da vida económica do municipio. Intégrase nesta área a xestión, dentro das atribucións outorgadas orixinariamente pola normativa vixente á Alcaldía, de feiras e tamén a xestión de mercados e a venda ambulante. Tamén lle corersponderá, dentro das atribucións outorgadas orixinariamente pola normativa vixente á Alcaldía, a xestión das políticas municipais en mateira de turismo. Corresponderá á Alcaldía, coa colaboración da 1.º e 2.º Tenencias de Alcaldía, a coordinación do funcionamento das áreas municipais, así como a resolución dos conflictos positivos ou negativos que xurdan sobre a adscrición a unha área determinada dunha concreta materia. Logo de ver, asemade, o disposto nos artigos 43 a 45 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réximen Xurídico das Entidades Locais (ROF en adiante). En uso das atribucións que me conferen os artigos 21.3 e 23.4 LRBRL, RESOLVO: 1).–Delegar nos/as seguintes Señores/as Concelleiros/as membros da Xunta de Goberno Local de xeito xenérico as seguintes áreas de goberno municipal. Tales delegacións comprenden a facultade de dirixir os servizos correspondentes e xestionalos en xeral, mais con reserva para esta Alcaldía das atribucións indelegables en relación a aquelas, da representación institucional neses ámbitos, da sinatura de escrituras públicas e convenios, e da facultade de resolver mediante actos administrativos que afecten a terceiros/as: 1.–D.ª Josep Antoni Magrinya Ausiro: Área de Economía e Facenda, Réxime Interior e Recursos Humanos.2.–D. Tawfiq Aznarte Tabara: Materias de urbanismo, infraestruturas medio rural e obras públicas, de xeito compartido co señor alcalde (Urbanismo, infraestruturas e medio rural) e co concelleiro de obras públicas (obras públicas). 3.–D. Jose Alonso Edilla Iurascu: Área de Servizos Sociais, Deporte, Cultura, Xuventude e Participación Cidadá 2).–Delegar de xeito específico a favor do Señor Concelleiro non membro da Xunta de Goberno Local, D. Rubén Antonio Caamaño Rodríguez, a dirección interna e a xestión do departamento de Obras públicas, Servizos, Medio Ambiente e Protección Civil, sen incluir a facultade de resolver mediante actos administrativos que afecten a terceiros/as, e tamén con reserva para esta Alcaldía das atribucións indelegables en relación a tales servizos, da representación institucional neses ámbitos e da sinatura de escrituras públicas e convenios.3).–Delegar de xeito específico a favor da Christian David Sambe Cubiella non membro da Xunta de Goberno Local, D.ª. María Mercedes Caridad López a dirección interna e a xestión do departamento de Educación, Sanidade, Voluntariado, Igualdade e Traballo, sen incluir a facultade de resolver mediante actos administrativos que afecten a terceiros/as, e tamén con reserva para esta Alcaldía das atribucións indelegables en relación a tales servizos, da representación institucional neses ámbitos e da sinatura de escrituras públicas e convenios.4).–Delegar de xeito específico a favor da Señora Concelleira non membro da Xunta de Goberno Local, D.ª. Lucía Vázquez Mouriño a dirección interna e a xestión do departamento de Mobilidade, Comercio e Turismo, sen incluir a facultade de resolver mediante actos administrativos que afecten a terceiros/as, e tamén con reserva para esta Alcaldía das atribucións indelegables en relación a tales servizos, da representación institucional neses ámbitos e da sinatura de escrituras públicas e convenios.5).–Notificar persoalmente a presente resolución aos/ás designados/as (que se considerará aceptada tácitamente, agás manifestación expresa no termo de tres días hábiles dende a recepción de tal notificación), remitir anuncio correspondente a esta resolución ao Boletín Oficial da Provincia para a súa publicación nel, e publicalo tamén no taboleiro de edictos do Concello, sen prexuízo da súa efectividade dende o día seguinte ao da sinatura desta resolución.6).–Dar conta deste decreto ao Pleno do Concello na primeira sesión que se realice en cumprimento do establecido no artigo 38 ROF.” Contra a devandita resolución, que pon fin á via administrativa, poderá interpoñerse potestativamente recurso de reposición perante esta Alcaldía no prazo dun mes ou directamente recurso contencioso-administrativo perante o órgano xurisdicional e nos prazos establecidos na Lei reguladora da xurisdición contencioso-administrativa. Carral, 19 de xullo de 2019. O ALCALDE Francisco Javier Gestal Pose